27. Februar 2006 zum Zweite  Hüt isch dänn au na dä zweiti Arztbsuech dra gsi - dä mit dä erschte Impfig.  S'Mami hät sich wiederum meh Sorge gmacht als ich...  Isch alles tipp topp gange. En churze Ufschrei bim Stichli und dänn isch scho wiecer guet gsi. Nachher bini dänn defür todmüed grad igschlafe und schlafe etzt - ä gueti Stund nachher - immerno seelig! Hoffentlich chumi nöd na Fieber über...  Suscht isch dä Arzt ganz zfriede mit mir. Ich segi en wache und lose au guet uf liesligi Grüsch. Nur mini Huut isch  ztroche - jetzt dörf ich nur no eimal pro Wuche bade und s'Mami muen mich mind. eimal am Tag mit ere Fettcreme ischmiere.  Und dänn isch no das mit em Gwicht. Bin zwar grad no knapp i dä Kurve ine, aber jetzt müemer all Wuche go kontrolliere und ev. gits dänn vorem schlafe na en Schoppe.